1590-luku

Tapahtui vuosikymmenen aikana 

 Venetsian–Turkin sodan lopuksi solmittiin Konstantinopolin rauha 1590. Samana vuonna solmittiin Istanbulin rauha Osmanien valtakunnan ja safavidien Persian välille.
 Naresuan tuli Thaimaan kuninkaaksi burmalaisten kukistettua vanhan hallinnon vuonna 1590.
 Urjalasta muodostettiin itsenäinen seurakunta 1590.
 Iivana Julma perusti Saratovin 1590 linnoitukseksi Kubanin kasakoita vastaan.
 Venetsian Rialton silta avattiin liikenteelle 1591.
 Paavi Klemens VIII piti ensimmäisen messun uudessa Pietarinkirkossa 1594.
 Ranskan luoteisrannikon kaupunki Saint-Malo oli itsenäinen tasavalta vuosina 1590–1594.
 William Shakespearen näytelmä Romeo ja Julia esitettiin ensimmäisen kerran 1595.
 Suomessa vallinnut pitkä viha eli Ruotsin ja Venäjän sota kesti vuoteen 1595 saakka, jolloin solmittiin Täyssinän rauha. Suomen käskynhaltija Klaus Fleming käytti 1590-luvulla laajoja valtaoikeuksia puolustuksen järjestämiseksi.
 Manilasta tuli Filippiinien pääkaupunki 1595.
 Japanin sotilasdiktaattori Toyotomi Hideyoshi hyökkäsi kaksi kertaa Koreaan, mutta joutui ensimmäisellä kerralla vetäytymään. Toinen hyökkäys katkesi Hideyoshin kuolemaan vuonna 1598.
 Ranskan kuningas Henrik IV antoi 1598 Nantesin ediktin, joka takasi hugenoteille lähes täyden uskonvapauden ja pääsyn valtion virkoihin. Kuninkaan rakastajattarella Gabrielle d’Estrées’llä oli suuri tasoittava vaikutus uskonnollisten riitojen riivaamassa maassa.
 Ruotsin kuningas Sigismund menetti heinäkuussa 1599 kruununsa Kaarle IX:lle vallankaappauksessa. Tosin Sigismund ei koskaan myöntänyt menettäneensä Ruotsin kruunua.

Luokka:1590-luku